CELEX: 22019D1618
Language: lt
Date: 1513296000000
Title: 2017 m. gruodžio 15 d. EEE jungtinio komiteto sprendimas Nr. 209/2017, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2019/1618]

3.10.2019   
               
               
                  LT
               
               
                  Europos Sąjungos oficialusis leidinys
               
               
                  L 254/1
               
            
         EEE JUNGTINIO KOMITETO SPRENDIMAS
         Nr. 209/2017
         2017 m. gruodžio 15 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2019/1618]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. birželio 8 d. Europos Parlamento ir Tarybos reglamentas (ES) 2016/1012 dėl zootechninių ir genealoginių reikalavimų, taikomų grynaveislių veislinių gyvūnų ir hibridinių veislinių kiaulių veisimui, prekybai jais bei jų genetinės medžiagos produktais ir jų įvežimui į Sąjungą, kuriuo iš dalies keičiami Reglamentas (ES) Nr. 652/2014, Tarybos direktyvos 89/608/EEB ir 90/425/EEB bei panaikinami tam tikri gyvūnų veisimo srities aktai („Gyvūnų veisimo reglamentas“) (1);
                  
               
                     (2)
                  
                  
                     į EEE susitarimą turi būti įtrauktas 2017 m. balandžio 10 d. Komisijos įgyvendinimo reglamentas (ES) 2017/716, kuriuo nustatomos Europos Parlamento ir Tarybos reglamento (ES) 2016/1012 taikymo taisyklės, susijusios su pavyzdinėmis formomis, kurios turi būti naudojamos teikiant informaciją, įtrauktiną į pripažintų grynaveislių veislinių gyvūnų ir hibridinių veislinių kiaulių veisimo organizacijų sąrašus (2);
                  
               
                     (3)
                  
                  
                     į EEE susitarimą turi būti įtrauktas 2017 m. balandžio 10 d. Komisijos įgyvendinimo reglamentas (ES) 2017/717, kuriuo nustatomos Europos Parlamento ir Tarybos reglamento (ES) 2016/1012 taikymo taisyklės, susijusios su pavyzdinėmis veislinių gyvūnų ir jų genetinės medžiagos produktų zootechninių pažymėjimų formomis (3);
                  
               
                     (4)
                  
                  
                     į EEE susitarimą turi būti įtrauktas 2017 m. rugpjūčio 4 d. Komisijos įgyvendinimo reglamentas (ES) 2017/1422, kuriuo skiriamas Europos Sąjungos etaloninis centras, atsakingas už mokslinį ir techninį įnašą į grynaveislių veislinių galvijų produktyvumo tyrimų ir genetinio vertinimo metodų derinimą ir tobulinimą (4);
                  
               
                     (5)
                  
                  
                     Reglamentu (ES) 2016/1012 nuo 2018 m. lapkričio 1 d. panaikinamos į EEE susitarimą įtrauktos Tarybos direktyvos 87/328/EEB (5) 88/661/EEB (6), 89/361/EEB (7), 90/118/EEB (8), 90/119/EEB (9), 90/427/EEB (10), 91/174/EEB (11), 2009/157/EB (12) ir Tarybos sprendimas 96/463/EB (13), todėl jie turi būti iš EEE susitarimo išbraukti nuo 2018 m. lapkričio 1 d.;
                  
               
                     (6)
                  
                  
                     šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus ir gyvūninės kilmės produktus, kaip antai kiaušialąstes, embrionus ir spermą. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įžanginės dalies 2 punkte. Todėl šis sprendimas Islandijai netaikomas;
                  
               
                     (7)
                  
                  
                     šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas Lichtenšteinui netaikomas;
                  
               
                     (8)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo I skyrius iš dalies keičiamas taip:
            
                        1.
                     
                     
                        1.1 dalies 2 punktas (Tarybos direktyva 90/425/EEB) papildomas šia įtrauka:
                        
                                    „—
                                 
                                 
                                    
                                       32016 R 1012: 2016 m. birželio 8 d. Europos Parlamento ir Tarybos reglamentu (ES) Nr. 2016/1012 (OL L 171, 2016 6 29, p. 66).“
                                 
                              
                  
                        2.
                     
                     
                        1.1 dalies 3 punktas (Tarybos direktyva 89/608/EEB) papildomas taip:
                        „su pakeitimais, padarytais:
                        
                                    —
                                 
                                 
                                    
                                       32016 R 1012: 2016 m. birželio 8 d. Europos Parlamento ir Tarybos reglamentu (ES) Nr. 2016/1012 (OL L 171, 2016 6 29, p. 66).“
                                 
                              
                  
                        3.
                     
                     
                        Po 2.1 dalies 7 punkto (Tarybos sprendimas 96/463/EB) įterpiamas šis tekstas:
                        „Visi veisliniai gyvūnai
                        
                        
                                 
                                    8.
                                 
                                 
                                    
                                       32016 R 1012: 2016 m. birželio 8 d. Europos Parlamento ir Tarybos reglamentas (ES) 2016/1012 dėl zootechninių ir genealoginių reikalavimų, taikomų grynaveislių veislinių gyvūnų ir hibridinių veislinių kiaulių veisimui, prekybai jais bei jų genetinės medžiagos produktais ir jų įvežimui į Sąjungą, kuriuo iš dalies keičiami Reglamentas (ES) Nr. 652/2014, Tarybos direktyvos 89/608/EEB ir 90/425/EEB bei panaikinami tam tikri gyvūnų veisimo srities aktai („Gyvūnų veisimo reglamentas“) ( OL L 171, 2016 6 29, p. 66).
                                    Reglamento nuostatos šio susitarimo tikslais adaptuojamos taip:
                                    VI priedas papildomas taip:
                                    
                                                „29.
                                             
                                             
                                                Norvegijos Karalystės teritorija, išskyrus Svalbardą.“
                                             
                                          Šis aktas netaikomas Islandijai.
                                 
                              
                                 
                                    9.
                                 
                                 
                                    
                                       32017 R 1422: 2017 m. rugpjūčio 4 d. Komisijos įgyvendinimo reglamentas (ES) 2017/1422, kuriuo skiriamas Europos Sąjungos etaloninis centras, atsakingas už mokslinį ir techninį įnašą į grynaveislių veislinių galvijų produktyvumo tyrimų ir genetinio vertinimo metodų derinimą ir tobulinimą (OL L 204, 2017 8 5, p. 78).
                                    Šis aktas netaikomas Islandijai.“
                                 
                              
                  
                        4.
                     
                     
                        EEE susitarimo I priedo I skyriaus 2.2 dalyje po 34 punkto (Komisijos sprendimas 2009/712/EB) įterpiami šie punktai:
                        
                                    „35.
                                 
                                 
                                    
                                       32017 R 0716: 2017 m. balandžio 10 d. Komisijos įgyvendinimo reglamentas (ES) 2017/716, kuriuo nustatomos Europos Parlamento ir Tarybos reglamento (ES) 2016/1012 taikymo taisyklės, susijusios su pavyzdinėmis formomis, kurios turi būti naudojamos teikiant informaciją, įtrauktiną į pripažintų grynaveislių veislinių gyvūnų ir hibridinių veislinių kiaulių veisimo organizacijų sąrašus (OL L 109, 2017 4 26, p. 1).
                                    Šis aktas netaikomas Islandijai.
                                 
                              
                                    36.
                                 
                                 
                                    
                                       32017 R 0717: 2017 m. balandžio 10 d. Komisijos įgyvendinimo reglamentas (ES) 2017/717, kuriuo nustatomos Europos Parlamento ir Tarybos reglamento (ES) 2016/1012 taikymo taisyklės, susijusios su pavyzdinėmis veislinių gyvūnų ir jų genetinės medžiagos produktų zootechninių pažymėjimų formomis (OL L 109, 2017 4 26, p. 9)
                                    Šis aktas netaikomas Islandijai.“
                                 
                              
                  
                        5.
                     
                     
                        2.1 dalies 1a punkto (Tarybos direktyva 2009/157/EEB), 2 punkto (Tarybos direktyva 88/661/EEB), 3 punkto (Tarybos direktyva 89/361/EEB), 4 punkto (Tarybos direktyva 90/427/EEB), 6 punkto (Tarybos direktyva 91/174/EEB), 7 punkto (Tarybos direktyva 96/463/EEB) ir 2.2 dalies 5 punkto (Tarybos direktyva 87/328/EEB), 14 punkto (Tarybos direktyva 90/118/EEB) ir 15 punkto (Tarybos direktyva 90/119/EEB) tekstai išbraukiami nuo 2018 m. lapkričio 1 d.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini Reglamento (ES) 2016/1012 ir įgyvendinimo reglamentų (ES) 2017/716, (ES) 2017/717 ir (ES) 2017/1422 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2017 m. gruodžio 16 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gruodžio 15 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 171, 2016 6 29, p. 66.
         
            (2)  OL L 109, 2017 4 26, p. 1.
         
            (3)  OL L 109, 2017 4 26, p. 9.
         
            (4)  OL L 204, 2017 8 5, p. 78.
         
            (5)  OL L 167, 1987 6 26, p. 54.
         
            (6)  OL L 382, 1988 12 31, p. 36.
         
            (7)  OL L 153, 1989 6 6, p. 30.
         
            (8)  OL L 71, 1990 3 17, p. 34.
         
            (9)  OL L 71, 1990 3 17, p. 36.
         
            (10)  OL L 224, 1990 8 18, p. 55.
         
            (11)  OL L 85, 1991 4 5, p. 37.
         
            (12)  OL L 323, 2009 12 10, p. 1.
         
            (13)  OL L 192, 1996 8 2, p. 19.
         
            (*1)  Konstitucinių reikalavimų nenurodyta.